**28. sjednica Upravnog vijeća Klinike za psihijatriju Vrapče održana 27. siječnja 2020. godine**

Prije utvrđivanja dnevnog reda prof. dr. sc. Željko Kaštelan, predsjednik Upravnog vijeća pročitao je Rješenje Vlade Republike Hrvatske od 9. siječnja 2020. godine prema kojem se za člana Upravnog vijeća imenuju

* mr. sc. Hrvoje Pezo, dr. med. dent.

Prelazi se na utvrđivanje dnevnog reda 28. sjednice Upravnog vijeća.

Prije prihvaćanja dnevnog reda ravnateljica je predložila da se dnevni red dopuni s novim točkama.

* Davanje ovlaštenja za potpisivanje Ugovora o pružanju usluga prisilnog smještaja i liječenja neubrojivih osoba za 2020. godinu
* Donošenje odluke o podnošenu zahtjeva za obnovu naziva Referentnog centra Ministarstva zdravlja za shizofreniju i druge psihotične poremećaje iz spektra shizofrenije

Predloženi dnevni red stavljen je na glasovanje, te se konstatira da je jednoglasno prihvaćen.

**Ad 1) Prihvaćanje zapisnika Upravnog vijeća sa 27. sjednice održane 16. prosinca 2019. godine**

 Prihvaćen je zapisnik sa 27. sjednice Upravnog vijeća održane 16. prosinca 2019. godine.

**Ad 2) Informacija ravnateljice o provedenoj inventuri dugotrajne imovine, sitnog inventara i stanja**

 **potraživanja i obveza na da 31. prosinca 2019. godine**

Z A K L J U Č A K

I.

 Prihvaća se informacija o Izvješću o obavljenom popisu dugotrajne imovine, sitnog inventara u upotrebi i zaliha materijala redovite djelatnosti, te obveza i potraživanja Bolnice na dan 31. prosinca 2019. godine.

II.

U Izvješću iz točke I. ove Odluke u cijelosti se prihvaća otpis potraživanja zbog nemogućnosti naplate.

**Ad 3) Procjena financijskog poslovanja Bolnice za mjesec prosinac 2019. godine**

ZAKLJUČAK

Usvaja se Izvješće financijskog poslovanja Bolnice za prosinac 2019.

**Ad 4) Procjena financijskog poslovanja Bolnice za razdoblje od 1. siječnja do 31. prosinca 2019.**

 **godine**

Z A K L J U Č A K

 Usvaja se Izvješće o financijskom poslovanju Bolnice za razdoblje od 1. siječnja do 31. prosinca 2019. godine.

**Ad 5) Davanje ovlaštenja ravnateljici za potpisivanje ugovora o javnoj nabavi**

O D L U K A

 Ovlašćuje se ravnateljica, doc. dr. sc. Petrana Brečić, na potpisivanje ugovora o javnoj nabavi.

**Ad 6) Sklapanje Ugovora o poslovnoj suradnji u provedbi dopunskog zdravstvenog osiguranja s**

 **Croatia osiguranjem d.d.**

O D L U K A

 Ovlašćuje se ravnateljica, doc. dr. sc. Petrana Brečić na potpisivanje Ugovora o poslovnoj suradnji u provedbi dopunskog zdravstvenog osiguranja s osiguravajućim društvom Croatia osiguranjem d.d.

**Ad 7) Zahtjev za odobravanje zapošljavanja**

O D L U K A

Odobrava se pokretanje postupka za zapošljavanje za sljedeća radna mjesta:

Na neodređeno vrijeme

* liječnik specijalist psihijatrije – 1 izvršitelj
* Voditelj smjene - kuhar specijalist – 1 izvršitelj

Na određeno vrijeme

* prvostupnik sestrinstva – 1 izvršitelj
* medicinska sestra/tehničar – 2 izvršitelja
* pomoćni radnik u Službi prehrane – 1 izvršitelj
* KV kuhar u Službi prehrane – 1 izvršitelj

**Ad 8) Financijsko izvješće o kliničkim ispitivanjima lijekova za razdoblje I – XII 2019. godine**

ZAKLJUČAK

 Usvaja se financijsko izvješće o kliničkim ispitivanjima lijekova za razdoblje od 1. siječnja do 31. prosinca 2019. godine.

**Ad 9) Naknada za članove Etičkog povjerenstva**

Z A K L J U Č A K

 Mjesečna naknada za rad članova Etičkog povjerenstva za 2020. godinu iznosi 300,00 kn neto.

**Ad 10) Davanje ovlaštenja za potpisivanje Ugovora o pružanju usluga prisilnog smještaja i liječenja**

 **neubrojivih osoba za 2020. godinu**

O D L U K A

Ovlašćuje se ravnateljica, doc. dr. sc. Petrana Brečić na potpisivanje Ugovora o pružanju usluga prisilnog smještaja i liječenja neubrojivih osoba za razdoblje od 1. siječnja do 31. prosinca 2020. godine.

**Ad 11) Donošenje odluke o podnošenu zahtjeva za obnovu naziva Referentnog centra Ministarstva**

 **zdravlja za shizofreniju i druge psihotične poremećaje iz spektra shizofrenije**

O D L U K A

I.

 Prihvaća se prijedlog Stručnog vijeća Klinike za psihijatriju Vrapče o pokretanju postupka za obnovu naziva "Referentnog centra Ministarstva zdravlja za shizofreniju i druge psihotične poremećaje iz spektra shizofrenije".

II.

 Elaborat Bolnice proslijediti će se Nacionalnom zdravstvenom vijeću Ministarstva zdravlja na daljnji postupak.

**Ad 12) Dogovor datuma sljedeće sjednice**

Sljedeća sjednica Upravnog vijeća zakazana je za 24. veljače 2020. godine u 14,00 sati.

**Ad 13) Razno**

* 1. Dr. Ana Jadrijević Tomas, spec. neurologije održala je prezentaciju o radu Centra za poremećaje spavanja u Bologni nakon što je bila na stručnom usavršavanju u Odjelu biomedicinskih i neuromotornih znanosti Sveučilišta u Bologni od 9. do 20. prosinca 2019. godine.
	2. Hrvatski zavod za zdravstveno osiguranje dostavio je obavijest o produženju ugovornog razdoblja do 31. ožujka 2020. godine i o mjesečnom limitu za to razdoblje u iznosu 9.471.049,96 kn, te za DTP postupak – CT snimanje u iznosu od 31.111,08 kn mjesečno.
	3. Izvješće o sudskim sporovima

Trenutno Klinika za psihijatriju Vrapče vodi veći broj sporova koji se odnose na neobračunavanje dodatka za otežane uvjete rada za sate ostvarene u prekovremenom radu (17 tužbi liječnika i 51 tužba medicinskih sestara/tehničara), za neplaćanje prekovremenog rada za dane blagdana koji padaju od ponedjeljka do petka (76 tužbi medicinskih sestara/tehničara) te 14 tužbi za naknadu štete koje su u različitim stupnjevima postupka.

Ukupni financijski iznos svih tužbi je 4.653.337,00 kn.

Prema informacijama dobivenim na sastanku u Ministarstvu zdravstva, svi prekovremeni sati bit će plaćeni bez obzira je li pokrenut sudski spor ili nije.

Također je rečeno da će se program COP-a izmijeniti kako bi se pravilan obračuna prekovremenog rada mogao primijeniti na plaću za veljaču s isplatom u ožujku 2020. godine, te da će se pristupiti izmjenama Kolektivnog ugovora u onom dijelu koji se odnosi na prekovremene sate.

* 1. Gradski kontrolni ured je započeo s provedbom kontrole poslovanja zdravstvenih ustanova u vlasništvu Grada Zagreba u razdoblju od 2015. do 2019.